เพิ่งออกจากรพ.มาเมื่อวานตอนเที่ยง จากอาการถ่ายเป็นน้ำตั้งแต่ครั้งแรก10กว่าครั้ง มีไข้ต่ำๆตลอด อาเจียน 2ครั้ง แต่พอออกจากรพ.มาก็มีไข้ต่ำๆตลอด 37.5-37.8องศาทั้งวัน มีอาการเจ็บหน้าอกตรงกลางใกล้หัวใจ เจ็บซี่โครงข้างๆตัว ทั้งซ้ายและขวาเมื่อเช้าตอนนี้ค่อยดีแล้ว ควรกลับไปพบแพทย์อีกไหมคะ หรือมีโรคอะไรเสี่ยงบ้างไหมคะ
สวัสดีค่ะ อาการถ่ายเป็นน้ำเป็น 10 ครั้ง ร่วมกับมีไข้ต่ำๆ อาเจียนดังกล่าวมานั้น อาจจะเป็นการติดเชื้อในทางเดินอาหาร ซึ่งอาจสัมพันธ์กับการรับประทานอาหารไม่สุกสะอาดซึ่งตอนอยู่ในรพ.นั้น แพทย์น่าจะรักษาด้วยการให้สารน้ำ และประเมินอาการว่าดีขึ้น สัญญาณชีพคงที่แล้วจึงให้กลับบ้านได้ส่วนอาการเจ็บหน้าอกตรงกลางหัวใจ เจ็บตรงซี่โครงดังกล่าวมานั้น นึกถึงกลุ่มโรคของกล้ามเนื้อหรือกระดูกอ่อนอักเสบได้มากกว่า ส่วนเจ็บจากหัวใจขาดเลือดมักไม่เจ็บไปตามซี่โครงหลายๆบริเวณดังกล่าวมา การเจ็บจากกล้ามเนื้ออาจสัมพันธ์กับการใช้งานได้ จากที่กล่าวมานั้นนึกถึงว่าจะเกี่ยวกับอาการท้องเสียก่อนหน้านี้ได้น้อยแนะนำการสังเกตอาการต่อเนื่องค่ะ ถ้าพักการใช้งาน ระวังการกระทบกระแทก งดยกของหนักแล้ว ยังเจ็บเยอะอยู่ ควรกลับไปพบแพทย์เพื่อตรวจเพิ่มเติม